განმარტებითი ბარათი

 ,,საგარეჯოს მუნიციპალიტეტის 2024 წლის ბიუჯეტის დამტკიცების შესახებ საგარეჯოს მუნიციპალიტეტის საკრებულოს 2023 წლის 27 დეკემბრის №16 დადგენილებაში ცვლილებების შეტანის შესახებ“ დადგენილების პროექტზე

ა) ზოგადი ინფორმაცია დადგენილების პროექტის შესახებ

 დადგენილების პროექტის მიღების მიზეზი

დადგენილების პროექტის მომზადება გამოწვეულია საგარეჯოს მუნიციპალიტეტის საქართველოს მთავრობის 2024 წლის 29 თებერვლის #271 და 2024 წლის 12 მარტის #322 განკარგულებებით გამოყოფილი თანხის დამატებით.

ბ) პროექტის ფინანსური დასაბუთება:

პროექტის მიღებასთან დაკავშირებით საგარეჯოს მუნიციპალიტეტის 2024 წლის ბიუჯეტის შემოსულობები გაიზრდება **530000** ლარით,გადასახდელები სახ.ბიუჯეტით გაიზრდება **510000** ლარით,საბიუჯეტო სახსრები ფონდების გარეშე **20000** ლარით. ბიუჯეტის გადასახდელების მოცულობა გაიზრდება **530000** ლარით და შეადგენს **63845641**ლარს.

**საქართველოს მთავრობის 2024წლის 29 თებერვლის #271 განკარგულებით ცვლილება შევიდა საქართველოს მთავრობის 2023 წლის 28 დეკემბრის #2400 განკარგულებაში** „სტიქიის შედეგების სალიკვიდაციო ღონისძიებების განხორციელების თაობაზე“ და დამატებით მუნიციპალიტეტისთვის გამოყოფილია 510000 ლარი;

საგარეჯოს მუნიციპალიტეტის ბიუჯეტის გადასახდელებში განხორციელდა შემდეგი ცვლილებები:

**საქართველოს მთავრობის 2023 წლის 28 დეკემბრის #2400 განკარგულებით** მუნიციპალიტეტისთვის გამოყოფილი 510000 ლარი გადასახდელებში აისახება **ავარიული შენობების და სახლების რეაბილიტაციის ქვეპროგრამის სხვა კაპიტალურ ხარჯებში - 419600 ლარი და მუნიციპალიტეტის მერიის ხარჯებში არაფინანსური აქტივების ზრდის მუხლში - 90400 ლარი** (ს.თოხლიაურის ადმინისტრაციული შენობის სახურავის რეაბილიტაციის სამუშაოები - 60067,23 ლარი, ს.ბადიაურის ადმინისტრაციული შენობის სახურავის რეაბილიტაციის სამუშაოები - 30332,77 ლარი).

**საქართველოს მთავრობის მ/წლის 12 მარტის #322 განკარგულებით „მუნიციპალიტეტებისთვის მიზნობრივი ტრანსფერის გამოყოფის შესახებ“ დელეგირებული უფლებამოსილებების განხორციელების მიზნით საგარეჯოს მუნიციპალიტეტისთვის გამოყოფილია 20000 ლარი.** მათ შორის „სამშობლოს დაცვისას დაღუპულთა და ომის შემდეგ გარდაცვლილ მეომართა ხსოვნის უკვდავყოფის შესახებ“ საქართველოს კანონით განსაზღვრული დელეგირებული უფლებამოსილების ფარგლებში განსახორციელებელი ღონისძიებების დაფინანსება - 5000 ლარი (საბიუჯეტო სახსრები ფონდების გარეშე გამოთავისუფლებული თანხა 5000 ლარი დაემატება სამკურნალო და საოპერაციო ხარჯებით დახმარების პროგრამას); ბავშვის უფლებათა კოდექსით განსაზღვრული დელეგირებული უფლებამოსილებების ფარგლებში განსახორციელებელი ღონისძიებების დაფინანსება - 15000 ლარი (პირველ და მეორე ახალდაბადებული ბავშვიანი სოციალურად დაუცველი ოჯახების დახმარების პროგრამა, დახმარება ასევე გაიცემა მესამე ბავშვის დაბადების შემთხვევაშიც).

გ) პროექტის ავტორი

პროექტის ავტორია საგარეჯოს მუნიციპალიტეტის მერი - ავთანდილ გულიკაშვილი.

დ) პროექტის წარმდგენი

პროექტის წარმდგენია წარმდგენია პირველადი სტრუქტურული ერთეულის ხელმძღვანელი – საფინანსო-საბიუჯეტო სამსახურის უფროსი თინათინ ძაბილაშვილი.